smcproject/ml-wiki-sentences huggingface dataset:
കുർബ്ബാന സ്വീകരണത്തിനുള്ള ഒരുക്കം -   കാർമ്മികനും തുടർന്ന് ശുശ്രൂഷികളും സമൂഹത്തിന് കുർബ്ബാന സ്വീകരണത്തിനുള്ള ആഹ്വാനം നൽകുന്നു.
ഈ സമയം "വിശുദ്ധ കുർബാന വിശുദ്ധി ഉള്ളവർക്ക് ഉള്ളതാകുന്നു" എന്ന് തുടങ്ങുന്ന ഉദ്ബോധനവും കാർമികൻ നൽകുന്നു.
തുടർന്ന് കുർബ്ബാന സ്വീകരണത്തിനുള്ള ആശിർവാദം കാർമികൻ നൽകുന്നു.
തുടർന്ന് സമൂഹം ഒനീസാ ദ്‌വേമ്മ എന്ന ഗാനവും ശുശ്രൂഷികൾ ഒനീസാ ദ്‌വാത്തേ എന്ന ഗാനവും ഗണങ്ങളായി പാടുന്നു.
വിശുദ്ധ കുർബാന സ്വീകരണം - കാർമ്മികനും അർക്കദിയാക്കോനും കൂദാശ ചെയ്യപ്പെട്ട വിശുദ്ധ അപ്പവീഞ്ഞുകൾ വിശ്വാസികൾക്ക് വിതരണം ചെയ്യുന്നു.
വിശുദ്ധ അപ്പം കൈകളിലും വിശുദ്ധ വീഞ്ഞ് കാസയിൽ നിന്നും നേരിട്ട് വേവ്വേറെയായി നൽകുന്നത്.
സമാപന ഭാഗം നന്ദി പ്രകാശന പ്രാർത്ഥനകൾ - സമൂഹവും ശുശ്രൂഷികളും കാർമികനും വ്യത്യസ്ത നന്ദി പ്രകാശന പ്രാർത്ഥനകൾ ചൊല്ലുന്നു.
കർതൃ പ്രാർത്ഥന - വിശുദ്ധ കുർബാനയുടെ മൂന്നാമത്തെയും അവസാനത്തെയും കർതൃ പ്രാർത്ഥന ഇതാണ്.
ആദ്യത്തേത് പോലെ പരിശുദ്ധൻ പരിശുദ്ധൻ പരിശുദ്ധൻ എന്ന കാനോനയോടും ത്രിത്വസ്തുതിയോടും ചേർന്നാതാണ് ഇത്.
ഹുത്താമ (മുദ്രണം) അഥവാ സമാപനാശിർവാദം - കാർമികൻ വിശ്വാസികൾക്ക് സമാപന ആശിർവാദം നൽകുന്നു.
കാലങ്ങൾക്കും തിരുനാളുകൾക്കും അനുസരിച്ച് മാറിവരുന്നതാണ് ഹുത്താമ.
ഇതിനുശേഷം മദ്ബഹ വിരി അടയ്ക്കുന്നു.
ഈ സമയം കാർമികൻ ബലിപീഠം ചുംബിച്ച് പ്രാർത്ഥിച്ച ശേഷം ശുശ്രൂഷികളോടൊപ്പം പ്രദക്ഷിണമായി മടങ്ങുന്നു.
യാമ നമസ്കാരങ്ങൾ രക്തസാക്ഷികളുടെ പ്രാർത്ഥന - ചൊവ്വാഴ്ച സപ്രാ മാർട്ടിറോപോളിസിലെ മാറൂസായുടെ പേരിൽ അറിയപ്പെടുന്ന കൽദായ യാമ നമസ്കാര ഗീതം.
കൽദായ ആചാരക്രമത്തിലെ യാമ നമസ്കാരങ്ങളുടെ മർമ്മം സങ്കീർത്തനങ്ങൾ ആണ്.
മൂന്നു മണിക്കൂറുകൾ ചേരുന്നതാണ് ഒരു യാമം.
ഓരോ യാമത്തിലും ചൊല്ലേണ്ട പ്രാർത്ഥന യാമനമസ്കാരം എന്ന് അറിയപ്പെടുന്നു.
യഹൂദ പാരമ്പര്യം പോലെ പൊതുവേ സുറിയാനി ക്രിസ്തീയതയിലും ഒരു സൂര്യാസ്തമയം മുതൽ തൊട്ടടുത്ത സൂര്യാസ്തമയം വരെയാണ് ദിവസം കണക്കാക്കുന്നത്.
ഔദ്യോഗികമായി ഒരു ദിവസം 7 സാധാരണ യാമ നമസ്കാരങ്ങളും അവസാന യാമത്തിന് ഒരു അസാധാരണ നമസ്കാരവും ആണ് ഉള്ളത്.
ഇവ താഴെപ്പറയുന്നവയാണ്: റംശ (ܪܲܡܫܵܐ‎ സാംയകാല ജപം 6 pm), സുബാഅ (ܣܘܼܒܵܥܵܐ‎ അത്താഴ ജപം 9 pm), ലെലിയ (ܠܸܠܝܵܐ‎ രാത്രി ജപം 12 am), ഖാലാ ദ്ശഹ്റ (ܩܵܠܵܐ ܕܫܲܗܪܵ‎ ജാഗരണ ജപം 3 am), സപ്ര (ܨܲܦܪܵܐ‎ പ്രഭാത ജപം 6 am), ഖുത്താഅ (ܩܘܼܛܵܥܵܐ‎ പ്രാതൽ ജപം 9 am), എന്ദാന (ܥܸܕܵܢܵܐ‎ മദ്ധ്യാഹ്ന ജപം 12 pm), ദ്ബസ്ശാ ശായീൻ (ܕܒܬܫܲܥ : ഒൻപതാം മണിക്കൂർ 3 pm)
എന്നാൽ ഇവ കൃത്യമായി അനുഷ്ഠിക്കുന്നത് ആശ്രമങ്ങളിലും മഠങ്ങളിലും മറ്റുമായിരിക്കും.
പള്ളികളിൽ സാധാരണ മൂന്ന് യാമ നമസ്കാരങ്ങൾ മാത്രമേ നടത്താറുള്ളൂ (റംശ, ലെലിയ, സപ്ര).
എന്നാൽ ഏറ്റവും കൂടുതൽ ശ്രദ്ധിക്കപ്പെടുന്നത് വൈകുന്നേരത്തിലെ റംശയും രാവിലത്തെ സപ്രയും ആണ്.
ഏറ്റവും കൂടുതൽ ജനപങ്കാളിത്തം ഉണ്ടാകുന്നതും ഇവയ്ക്കാണ്.
അതേസമയം ആചാരനിഷ്ഠ പാലിക്കുന്ന ആശ്രമങ്ങളിൽ 7 യാമ നമസ്കാരങ്ങളും നിറവേറ്റുന്നതിൽ വീഴ്ച വരുത്താറില്ല.
ഓരോന്നിലും മൂന്ന് ഹൂലാലെകൾ (ഒരു ഹൂലാല: 9 സങ്കീർത്തനങ്ങൾ) ഉണ്ടാകും.
അങ്ങനെ ഒരു ദിവസം കൊണ്ട് സങ്കീർത്തന പുസ്തകം മുഴുവനും പാടി തീർക്കുന്ന രീതിയാണ് ആശ്രമങ്ങളിൽ പിന്തുടരുന്നത്.
സാധാരണ പള്ളികളിൽ മൂന്നു നോമ്പിന്റെ ദിവസങ്ങളിൽ ഈ രീതി പാലിക്കാറുണ്ട്.
സങ്കീർത്തനങ്ങൾക്ക് പുറമേ കാലങ്ങൾക്കും തിരുനാളുകൾക്കും അനുസരിച്ച് മാറിവരുന്ന പ്രാർത്ഥനകളും ഗാനങ്ങളും യാമനമസ്കാരങ്ങളുടെ ഭാഗമാണ്.
പ്രത്യുത്തരങ്ങളായി ചൊല്ലുന്ന ഭാഗങ്ങൾ ഖദം (മുമ്പ്), വാത്തർ (ശേഷം) എന്നിങ്ങനെ രണ്ട് ഗണങ്ങളായി തിരിച്ചിരിക്കുന്നു.
ഇതിനായി രണ്ട് വ്യത്യസ്ത ഗണം ഗായകരും ഉണ്ടാകും.
രണ്ടാഴ്ചകൾ ഒരേ പ്രാർഥന ക്രമം തുടരുന്നു.
അതിൽ ആദ്യത്തേതിൽ രണ്ട് ഗായകസംഘങ്ങളിൽ ഖദം വിഭാഗക്കാരും രണ്ടാമത്തെ ആഴ്ചയിൽ വാത്തർ വിഭാഗക്കാരും പ്രാർത്ഥനകളുടെ ആദ്യഭാഗം ചൊല്ലുന്നു.
ഇക്കാരണത്താൽ യാമ നമസ്കാരങ്ങളുടെ പുസ്തകം "ക്സാവാ ദ് ഖദം ഒ വാത്തർ" (ആദ്യത്തേതിൻറെയും ശേഷത്തിന്റെയും പുസ്തകം) എന്നാണ് അറിയപ്പെടുന്നത്.
ആരാധനാക്രമ വത്സരം ആമേൻ പൗരസ്ത്യ സുറിയാനി അറമായ ലിപിയിൽ
വർഷത്തെ എകദേശം ഏഴ് ആഴ്ചകൾ വീതമുള്ള ശാവൂഎ (കാലങ്ങൾ) ആയി തിരിച്ചിരിക്കുന്നു.
ഇവ താഴെപ്പറയുന്നവയാണ്: സൂവാറ അഥവാ മംഗളവാർത്ത, ദെനഹാ സൗമാ റമ്പ അഥവാ വലിയ നോമ്പ് ക്യംതാ അഥവാ ഉയിർപ്പ് ശ്ലീഹാ കൈത്താ അഥവാ വേനൽ ഏലിയ സ്ലീവാ മൂശെ കൂദാശ്-ഏദ്താ അഥവാ പള്ളിക്കൂദാശ.
ഇവയിൽ മൂശെ, പള്ളിക്കൂദാശ എന്നീ കാലങ്ങളിൽ നാല് ആഴ്ചകളിൽ അധികം ഉണ്ടാകാറില്ല.
അതേസമയം ഏലിയാ സ്ലീവാ കാലത്തിൽ 7 ആഴ്ചകളിൽ അധികം ഉണ്ടാകാറുണ്ട്.
വർഷത്തിലെ ഓരോ ദിവസവും ഓരോ കാലത്തിൻറെ പേരിലാണ് അറിയപ്പെടുന്നത്.
ഉദാഹരണത്തിന് ദനഹാക്കാലത്തിലെ ആദ്യ ഞായർ ദനഹായുടെ ഒന്നാം ഞായർ എന്ന് അറിയപ്പെടുന്നു.
ക്രിസ്തുമസ് (ഡിസംബർ 25) കഴിഞ്ഞ് വരുന്ന മംഗളവാർത്ത കാലത്തിലെ ദിവസങ്ങൾ പിറവിക്കാലം എന്ന് അറിയപ്പെടുന്നു.
ഏലിയാ സ്ലീവാ കാലത്തിൽ വിശുദ്ധ സ്ലീവാ കണ്ടെത്തിയതിന്റെ തിരുനാളിന് (സെപ്റ്റംബർ 13) മുൻപുള്ള ദിവസങ്ങൾ ഏലിയായുടെ പേരിലും ശേഷമുള്ള ദിവസങ്ങൾ സ്ലീവായുടെ പേരിലും അറിയപ്പെടുന്നു.
പ്രധാനമായും ഉയർപ്പ് തിരുന്നാൾ (ഈസ്റ്റർ) അനുസരിച്ചാണ് കൽദായ ആരാധനാക്രമൗവത്സരവും ക്രമീകരിക്കപ്പെടുന്നത്.
ഓരോ കാലത്തിലും ആരാധനാക്രമത്തിൽ ഉപയോഗിക്കുന്ന പ്രാർത്ഥനകളും ഗാനങ്ങളും വ്യത്യസ്തമാണ്.
കൽദായ ആചാര ക്രമത്തിൽ മാത്രം കാണപ്പെടുന്ന തിരുനാളുകൾ ഈ കാലങ്ങൾക്ക് അനുസൃതമാണ്.
ഇവ ഓരോ കാലത്തിലെയും ആഴ്ചയിലെ ഓരോ ദിവസങ്ങളിൽ ക്രമീകരിക്കപ്പെട്ടിരിക്കുന്നു.
ഞായറാഴ്ചകൾ, വെള്ളിയാഴ്ചകൾ എന്നിവയാണ് ഇത്തരത്തിൽ ക്രമീകരിക്കപ്പെട്ടിരിക്കുന്ന സാധാരണ ദിവസങ്ങൾ.
എന്നാൽ ക്രൈസ്തവരുടെ ഇടയിൽ എല്ലായിടത്തും ഒരുപോലെ ആചരിക്കപ്പെടുന്ന ചില പ്രമുഖ തിരുനാളുകൾ പ്രത്യേക തീയതികൾ അനുസരിച്ച് വരുന്നവയാണ്.
തിരുനാളുകളെ പെരുന്നാളുകളും ഓർമ്മ ദിവസങ്ങളും ആയി തരംതിരിച്ചിരിക്കുന്നു.
പെരുന്നാളുകൾ പ്രധാനമായും യേശുക്രിസ്തുവുമായി ബന്ധപ്പെട്ടിരിക്കുന്നു.
അതുകൊണ്ട് ഇവയെ മാറാനായ തിരുനാളുകൾ എന്നാണ് പൊതുവേ വിളിക്കുന്നത്.
ഇവ താഴെപ്പറയുന്നവയാണ്: ക്രിസ്തുമസ് ദനഹാ ഉയിർപ്പ് സൂലാഖാ (സ്വർഗ്ഗാരോഹണം) പെന്തെക്കോസ്തി ഗെലിയാനാ (രൂപന്തരീകരണം) വിശുദ്ധ സ്ലീവാ കണ്ടെത്തിയതിന്റെ തിരുനാൾ നോമ്പുകൾ
നോമ്പുകളിൽ ഏറ്റവും പ്രധാനപ്പെട്ടത് വലിയ നോമ്പ് ആണ്.
യേശുക്രിസ്തുവിന്റെ ഉയർപ്പ് പെരുന്നാളിന് മുൻപായി ആചരിക്കപ്പെടുന്നതും അദ്ദേഹത്തിന്റെ 40 ദിവസം ഉപവാസത്തിന്റെ അനുസ്മരണവുമാണ് ഇത്.
ഇതിന് പുറമേ പ്രാധാന്യമുള്ളതും അപ്രധാനവുമായ നിരവധി നോമ്പുകളും കൽദായ ആചാരക്രമത്തിൽ നിലവിലുണ്ട്.
പാരമ്പര്യപരമായി നോമ്പിൽ എല്ലാവിധത്തിലുമുള്ള മാംസാഹാരവും, മുട്ട, മത്സ്യം, പാലും എല്ലാത്തരം ക്ഷീരോത്പന്നങ്ങളും ഉൾപ്പെടെ ഭക്ഷണത്തിൽ നിന്ന് പൂർണ്ണമായും ഒഴിവാക്കുന്നു.
ഇതിന് പുറമേ മദ്യപാനം, ലഹരി ഉപയോഗം, കള്ളം എന്നിവ കർശനമായി വിലക്കുന്നു.
ലൈംഗിക ബന്ധവും നോമ്പ് കാലഘട്ടത്തിൽ അനുവദനീയല്ല.
വലിയ നോമ്പ് 50 ദിവസം നീണ്ടുനിൽക്കുന്ന കാലഘട്ടമാണ്.
ഇതാണ് കൽദായ ആചാരക്രമത്തിലെ പ്രധാന നോമ്പ് കാലഘട്ടം.
നോമ്പുകാലത്തിലെ ആദ്യത്തെ ഞായറാഴ്ച പേത്തുർത്താ എന്ന് അറിയപ്പെടുന്നു.
അന്നേദിവസം വൈകുന്നേരം (അഥവാ ആചാരക്രമപരമായി തിങ്കളാഴ്ച) ആണ് നോമ്പ് ആരംഭിക്കുന്നത്.
40 ദിവസങ്ങൾക്ക് ശേഷം നോമ്പ് ഔദ്യോഗികമായി അവസാനിക്കുന്നെങ്കിലും ഭക്ഷണ-ജീവിതരീതികളിൽ മാറ്റം വരുത്താതെ തുടരുന്നു.
അന്നേദിവസം ലാസറിന്റെ വെള്ളി എന്നാണ് അറിയപ്പെടുന്നത്.
യേശുക്രിസ്തു മരിച്ച ലാസറിനെ സന്ദർശിക്കുന്നതിന് ബേസ് അനിയായിൽ പോയതിന്റെ ഓർമ്മയാചരണമാണ് അന്ന്.
പിറ്റേദിവസം കൊഴുക്കട്ട ശനി എന്ന പേരിൽ ആണ് ആചരിക്കപ്പെടുന്നത്.
ലാസർ ഉയർപ്പിക്കപ്പെട്ടതിന്റെ അനുസ്മരണമായി മധുരപലഹാരങ്ങൾ (പ്രത്യേകിച്ച് കേരളത്തിൽ അരി കൊണ്ടുള്ള കൊഴുക്കട്ട) അന്നേദിവസം പാകം ചെയ്തു കഴിക്കുന്ന പാരമ്പര്യം ഉണ്ട്.
എന്നാൽ നോമ്പ് ഈ ദിവസങ്ങളിലും തുടർന്ന് ഉയർപ്പുതിരുനാളിന്റെ തലേദിവസം വരെ ആചരിക്കുന്ന രീതിയാണ് നിലവിലുള്ളത്.
കൽദായ ആചാരക്രമത്തിൽ വലിയ നോമ്പിന് പുറമേയുള്ള പ്രധാന നോമ്പുകൾ താഴെപ്പറയുന്നവയാണ്: പിറവിയുടെ നോമ്പ് - ക്രിസ്തുമസിന് ഒരുക്കം; ഡിസംബർ 1 മുതൽ 24 വരെ, ആകെ 24 ദിവസം.
നിനവേക്കാരുടെ യാചന - ഉയർപ്പുതിരുനാളിന് 70 ദിവസം മുമ്പ് തുടങ്ങുന്നു; ആകെ 3 ദിവസം.
മർത്ത് മറിയത്തിന്റെ നോമ്പ് - മറിയത്തിന്റെ ശൂനായ പെരുന്നാളിന് (ഓഗസ്റ്റ് 15) ഒരുക്കം; ഓഗസ്റ്റ് 1 മുതൽ 14 വരെ, ആകെ 14 ദിവസം.
കൂദാശകൾ മറ്റ് ആചാരാനുഷ്ഠാനങ്ങൾ കിരീടധാരണം കൽദായ സുറിയാനി സഭയിലെ ഒരു വിവാഹത്തിൽ സീറോ മലബാർ മേജർ ആർച്ച് ബിഷപ്പ് മാർ ജോർജ് ആലഞ്ചേരി മാമോദീസ കഴിഞ്ഞ് ഒരു കുഞ്ഞിനെ കിരീടമണിയിക്കുന്നു സീറോ മലബാർ സഭയിൽ വിശുദ്ധ മൽക്ക (പുളിപ്പ്) പുതുക്കുന്ന ചടങ്ങ് കൈയെഴുത്തുപ്രതികളും പതിപ്പുകളും
കൽദായ ആചാരക്രമത്തിലെ നിലവിലിരിക്കുന്ന ഭൂരിഭാഗം കയ്യെഴുത്തുപ്രതികളും 17, 18 നൂറ്റാണ്ടുകളിൽ നിന്നുള്ളവയാണ്.
അതേസമയം 15ാം നൂറ്റാണ്ടിനു മുൻപുള്ള ചില കയ്യെഴുത്ത് പ്രതികൾ ബ്രിട്ടീഷ് മ്യൂസിയത്തിലും വത്തിക്കാൻ മ്യൂസിയത്തിലും സംരക്ഷിക്കപ്പെട്ടിട്ടുണ്ട്.
ആരാധനാക്രമ പുസ്തകങ്ങൾ പ്രധാനമായും താഴെപ്പറയുന്നവയാണ്: തക്സ - വിശുദ്ധ കുർബാനയുടെയും മറ്റ് പ്രധാന കൂദാശകളുടെയും ക്രമമാണ് ഇത്.
കാർമികന് വേണ്ടിയുള്ളതാണ് ഈ പുസ്തകം (ഗ്രീക്ക് ആചാരക്രമത്തിലെ എക്കോലോഗിയോണിന് സമമാണ് ഇത്).
തക്സാ ദ് കുർബാന - വിശുദ്ധ കുർബാനയുടെ ക്രമം.
ഇതിൽ മൂന്ന് കൂദാശക്രമങ്ങളും ഉണ്ടാകും.
തക്സാ ദ് ഹൂസായ - "പാപമോചനത്തിന്റെ ശുശ്രൂഷ", അല്ലെങ്കിൽ "അനുരഞ്ജനത്തിന്റെ ക്രമം".
തക്സാ ദ് സിയാമീദാ - പൗരോഹിത്യ പട്ടത്തിന്റെ ദാനത്തിനുള്ള ക്രമം.
തക്സാ ദ് അമ്ദാ - മാമ്മോദീസയുടെ അനുഷ്ഠാനക്രമം തെശ്മിശ്താ ദ് ബുറാഖാ , വിവാഹ ശുശ്രൂഷയുടെ ക്രമം.
തെശ്മിശ്താ ദ് കസ്നീസാ , പുരോഹിതന്മാർക്കുള്ള മൃതസംസ്കാര ശുശ്രൂഷ.
തെശ്മിശ്താ ദ് അന്നീദെ , അത്മായർക്കുള്ള മൃതസംസ്കാര ശുശ്രൂഷ.
ക്സാവാ ദ് ഖദം ഒ വാത്തർ - "ആദ്യത്തേതിനും ശേഷത്തിനുമുള്ള പുസ്തകം", യാമനമസ്കാരങ്ങളുടെ പൊതു ക്രമമാണ് ഇത്.
സങ്കീർത്തനങ്ങളും ഗാനങ്ങളും ഇതിൽ ഉൾപ്പെടുന്നില്ല.
മസ്സ്മോറേ ദ് ദാവിദ് (ദാവീദിന്റെ സങ്കീർത്തനങ്ങൾ) - പ്ശീത്താ ബൈബിളിലെ സങ്കീർത്തന പുസ്തകം.
ഇത് ഹൂലാലെകളായും മർമ്മീസകളായും ക്രമീകരിക്കപ്പെട്ടതാണ്.
ഗ്രീക്ക് ആചാരക്രമത്തിലെ കഥിസ്മാത്തയ്ക്ക് എകദേശം സമമാണ് ഇത്.
കെറിയാനാ , സ്ലീഹാ വ് ഏവൻഗേലിയോൻ , പ്രഭാഷണങ്ങൾ, ലേഖനങ്ങൾ, സുവിശേഷങ്ങൾ, എന്നിവ ചിലപ്പോൾ ഒരുമിച്ച്, ചിലപ്പോൾ പ്രത്യേക പുസ്തകങ്ങളിൽ.
തുർഗാമ - ലേഖനത്തിനും സുവിശേഷത്തിനും മുമ്പ്  ആലപിക്കപ്പെടുന്ന വ്യാഖ്യാന ഗീതങ്ങൾ.
ഹുദ്ര - ആരാധനാക്രമ വത്സരത്തിലെ ദിവസങ്ങളിലെ (പ്രത്യേകിച്ച് ഞായറാഴ്‌ചകളിലെ) മാറിവരുന്ന ഗാനങ്ങളും, നോമ്പുകാലം, നിനെവെക്കാരുടെ യാചന , മറ്റ് വിശുദ്ധ ദിനങ്ങൾ എന്നിവയ്ക്ക് വേണ്ടിയുള്ള പ്രത്യേക ഗാനങ്ങളും ഉൾക്കൊള്ളുന്നു.
കശ്കോൽ , ഹുദ്രയിൽ നിന്ന് വേർതിരിച്ചിരിക്കുന്ന സാധാരണ ദിവസങ്ങൾക്ക് വേണ്ടിയുള്ള ഗാനങ്ങൾ മാത്രം ഉൾക്കൊള്ളുന്ന പുസ്തകം.
ഗസ്സാ , ഞായറാഴ്ച ഒഴികെയുള്ള തിരുനാളുകൾക്കുള്ള മാറിവരുന്ന ഗാനങ്ങൾ മാത്രം ഉൾകൊള്ളുന്നു.
അബുഖലിമ , നിസിബിസിലെ മെത്രാപ്പോലീത്ത ആയിരുന്ന അബു ഖലിം ഇബ്ന് അൽഖദീഥ തയ്യാറാക്കിയ ഒരു പുസ്തകം.
ബാവൂസാ ദ് നിനവായേ , വിശുദ്ധ അപ്രേമിന്റെ പേരിൽ അറിയപ്പെടുന്ന നിനവേക്കാരുടെ നോമ്പിൻ്റെ സമയത്ത് ഉപയോഗിക്കുന്ന താളാത്മക പ്രാർത്ഥനകൾ.
സ്വതന്ത്ര കൽദായ സഭകൾ
സ്വതന്ത്ര കിഴക്കിന്റെ സഭയിൽ 1964-68 കാലത്ത് ആരാധനാക്രമവർഷം ഗ്രിഗോറിയൻ പഞ്ചാംഗം പ്രകാരം ആചരിക്കാനുള്ള മാർ ഈശായി ശിമോൻ ഇരുപത്തിരണ്ടാമൻ പാത്രിയർക്കീസിന്റെ തീരുമാനത്തെ തുടർന്ന്  പുതിയ പഞ്ചാംഗ കക്ഷിയും പഴയ പഞ്ചാംഗ കക്ഷിയും എന്നിങ്ങനെ സഭ വീണ്ടും പിളർന്നു.
പുതിയ (ഗ്രിഗോറിയൻ) പഞ്ചാഗ കക്ഷി അസ്സീറിയൻ പൗരസ്ത്യ സഭയെന്നും പഴയ (ജൂലിയൻ) പഞ്ചാംഗ കക്ഷി പുരാതന പൗരസ്ത്യ സഭയെന്നും അറിയപ്പെടുന്നു.
നിലവിൽ രണ്ട് വിഭാഗങ്ങൾക്കും പഞ്ചാംഗത്തിലോ ആരാധനാക്രമത്തിലോ യാതൊരു വ്യത്യാസവും ഇല്ല.
കത്തോലിക്കാ കൽദായ സഭകൾ
കിഴക്കിന്റെ സഭയിൽ നിന്ന് 1552ൽ ഒരു വിഭാഗം കത്തോലിക്കാ സഭയിൽ ചേർന്നു.
ഇറാക്കിൽ 1830 മുതൽ ഈ വിഭാഗം കൽദായ കത്തോലിക്കാ സഭ എന്ന പേരിലും 1923 മുതൽ കേരളത്തിലെ വിഭാഗം സിറോ-മലബാർ സഭ എന്ന പേരിലും വ്യത്യസ്ത പൗരസ്ത്യ കത്തോലിക്കാ സഭകളായി നിലകൊള്ളുന്നു.
ഈ രണ്ട് പൗരസ്ത്യ കത്തോലിക്കാ സഭകളും പൗരസ്ത്യ സുറിയാനി അഥവാ കൽദായ ആചാരക്രമത്തിൽ കത്തോലിക്കാ സഭയുടെ പലകാലങ്ങളിലുള്ള പൊതുനിലാപാടിന് അനുസരിച്ചുള്ള ഭേദഗതികളോടെ അനുഷ്ഠിച്ചുവരുന്നു.
കൽദായ ആചാരക്രമത്തിലെ പ്രധാന അനാഫൊറ അദ്ദായിയുടെയും മാറിയുടെയും അനാഫറയിൽ സ്ഥാപനവിവരണം ഉൾച്ചേർക്കപ്പെട്ടിട്ടില്ല.
എന്നാൽ ഇത് ഉപയോഗിച്ചുവരുന്ന രണ്ട് പൗരസ്ത്യ കത്തോലിക്കാ സഭകളും സ്ഥാപനവിവരണം കൂടി കൂട്ടി ചേർത്താണ് ഉപയോഗിച്ച് വരുന്നത്.
1994ൽ വത്തിക്കാനിൽ വച്ച് അസ്സീറിയൻ പാത്രിയാർക്കീസ് മാർ ദെൻഹ 4ാമനും ജോൺ പോൾ രണ്ടാമൻ മാർപാപ്പയും ഇതു സഭകളുടെയും ക്രിസ്തുവിജ്ഞാനീയം പരസ്പരം ഔദ്യോഗികമായി ശരിവെച്ചുകൊണ്ട് ഒരു പൊതു പ്രഖ്യാപനത്തിൽ ഒപ്പുവച്ചു.
431-ൽ എഫേസൂസ് സൂനഹദോസ് മൂലം ഉണ്ടായ സഭാ പിളർപ്പ് "വളരെയധികം തെറ്റിദ്ധാരണകൾ മൂലമാണ്" എന്ന് ഈ പ്രമാണത്തിൽ ഇരു വിഭാഗവും അംഗീകരിച്ചു.
"ക്രിസ്തു സത്യദൈവവും യഥാർത്ഥ മനുഷ്യനുമാണ്" എന്ന് ഇരു സഭകളും ഒരേ പോലെ ഏറ്റു പറയുന്നു എന്നും, "പരസ്പരം സഹോദരി സഭകളായി" അംഗീകരിക്കുകയും വിവിധ വിഷയങ്ങളിൽ ആവശേഷിക്കുന്ന അഭിപ്രായവ്യത്യാസങ്ങൾ കൂടി പരിഹരിക്കാൻ പ്രതിജ്ഞയെടുക്കുകയും അതിനുവേണ്ട പഠനങ്ങളും സംഭാഷണങ്ങളും നടത്തുന്നതിന് ഒരു സമിതി സ്ഥാപിക്കുകയും ചെയ്തു.
2001ൽ ഈ സമിതി, കൽദായ കത്തോലിക്കാ സഭയും കിഴക്കിന്റെ അസീറിയൻ സഭയും തമ്മിൽ വിശ്വാസികൾ വിശുദ്ധ കുർബാനയിൽ പരസ്പരം പങ്കെടുക്കുന്നതിനുള്ള മാർഗ്ഗനിർദ്ദേശങ്ങൾ തയ്യാറാക്കി.
അവലംബങ്ങൾ അവലംബം
മഡഗാസ്കർ (ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Madagascar_(film)
2005ൽ പുറത്തിറങ്ങിയ ഒരു അമേരിക്കൻ കമ്പ്യൂട്ടർ അനിമേറ്റ്ഡ് കോമഡി ചലച്ചിത്രം ആണ് മഡഗാസ്കർ .
ഇതിന്റെ സംവിധാനം നിർവഹിച്ചിരിക്കുന്നത് എറിക് ദംവെല്ലും , ടോം മഗ്രാത്തും ആണ് .
ന്യൂയോർക്ക്‌ മൃഗശാലയിൽ നിന്നും ആഫ്രിക്കയിലേക്ക് കയറ്റി അയക്കുന്ന ഒരു കൂട്ടം മൃഗങ്ങൾ കപ്പൽ തകരുന്നത് മൂലം മഡഗാസ്കറിൽ എത്തിപെടുനതാണ് കഥ.
ശബ്ദം നൽകിയവർ ശബ്ദം കഥാപാത്രം അവലംബം
മയെലോപ്രോലിഫറേറ്റിവ് നിയോപ്ലാസം ഇംഗ്ലീഷ് വിലാസം https://ml.wikipedia.org/wiki/Myeloproliferative_neoplasm
മജ്ജയിൽ അമിതമായി ചുവന്ന രക്താണുക്കൾ , വെളുത്ത രക്താണുക്കൾ , പ്ലേറ്റ്‌ലെറ്റുകൾ എന്നിവ  ഉൽപ്പാദിപ്പിക്കപ്പെടുന്ന അപൂർവ രക്താർബുദങ്ങളാണ് മയെലോപ്രോലിഫറേറ്റിവ് നിയോപ്ലാസം ( Myeloproliferative neoplasms ).
മൈലോ എന്നാൽ അസ്ഥിമജ്ജ യെയും പ്രോലിഫെറേറ്റീവ് എന്നാൽ രക്തകോശങ്ങളുടെ ദ്രുതഗതിയിലുള്ള വളർച്ചയെയും സൂചിപ്പിക്കുന്നു, നിയോപ്ലാസം എന്നപദം ആ വളർച്ച അസാധാരണവും അനിയന്ത്രിതവുമാണെന്ന് വിവക്ഷിക്കുന്നു.
മിക്ക സ്ഥാപനങ്ങളും സംഘടനകളും മയെലോപ്രോലിഫറേറ്റിവ് നിയോപ്ലാസങ്ങളെ രക്താർബുദങ്ങളായി തരംതിരിച്ചിട്ടുണ്ട്.
കോശപ്പെരുപ്പം (അസാധാരണ വളർച്ച) ദോഷരഹിതമായി ആരംഭിക്കുകയും പിന്നീട് മാരകമായി മാറുകയും ചെയ്യും.
2016-ലെ കണക്കനുസരിച്ച്, ലോകാരോഗ്യസംഘടനയുടെ പട്ടികപ്രകാരമുളള മജ്ജകോശപ്പെരുപ്പരോഗങ്ങളുടെ ഉപവിഭാഗങ്ങൾ: ക്രോണിക് മയലോയിഡ് ലൂക്കീമിയ (CML) കോണിക് ന്യൂട്രോഫിലിക് ലൂക്കീമിയ (CNL) പോളിസിതെമിയ വേര (PV) പ്രൈമറി മൈലോഫിബ്രോസിസ് (പിഎംഎഫ്) പിഎംഎഫ്, പ്രീഫിബ്രോട്ടിക് സ്റ്റേജ് പിഎംഎഫ്, ഓവർട്ട് ഫൈബ്രോട്ടിക് സ്റ്റേജ് എസൻഷ്യൽ ത്രോംബോസൈറ്റീമിയ (ET) ക്രോണിക് ഈസ്നോഫിലിക് ലൂക്കീമിയ മയെലോപ്രോലിഫറേറ്റിവ് നിയോപ്ലാസം (MPN), തരംതിരിക്കാത്തവ രോഗനിർണയം
എംപിഎൻ ഉള്ള ആളുകൾക്ക് അവരുടെ രോഗം ആദ്യമായി രക്തപരിശോധനയിലൂടെ കണ്ടെത്തുമ്പോൾ രോഗലക്ഷണങ്ങൾ ഉണ്ടാകണമെന്നില്ല.
മയെലോപ്രോലിഫറേറ്റിവ് നിയോപ്ലാസത്തിൻ്റെ സ്വഭാവമനുസരിച്ച്, ഡയഗ്നോസ്റ്റിക് പരിശോധനകളിൽ ചുവന്ന കോശപിണ്ഡ നിർണ്ണയം (പോളിസൈറ്റീമിയയ്ക്ക്), അസ്തി മജ്ജ ആസ്പിറേറ്റ്, ട്രെഫിൻ ബയോപ്സി, ധമനികളുടെ ഓക്സിജൻ പൂരിതാവസ്ഥ, കാർബോക്സിഹെമോഗ്ലോബിന്റെ അളവ്, ന്യൂട്രോഫിൽ ആൽക്കലൈൻ ഫോസ്ഫേറ്റേസ് ലെവൽ, വിറ്റാമിൻ ബി 12 (അല്ലെങ്കിൽ ബി 12 ), സെറം യൂറേറ്റ് അല്ലെങ്കിൽ രോഗിയുടെ ഡിഎൻഎയുടെ നേരിട്ടുള്ള ക്രമം.
എന്നിവ ഉൾപ്പെടാം.
2016-ൽ പ്രസിദ്ധീകരിച്ച WHO രോഗനിർണയ മാനദണ്ഡമനുസരിച്ചാണ്, മയെലോപ്രോലിഫറേറ്റിവ് നിയോപ്ലാസം രോഗങ്ങൾ നിർണയിക്കപ്പെടുന്നത്
ഉദാഹരണം: ക്രോണിക് മയലോയിഡ് ലൂക്കിമിയ: ഫിലാഡെൽഫിയ ക്രോമസോമിന്റെ മ്യൂട്ടേഷൻ ഉണ്ടാകും ചികിത്സ
MPN-കൾക്ക് രോഗശമന ഔഷധ ചികിത്സ നിലവിലില്ല.
രക്തമൂലകോശം മാറ്റിവയ്ക്കൽ ചില രോഗികൾക്ക് ഫലപ്രദമാണ്, എന്നിരുന്നാലും എംപിഎൻ ചികിത്സ സാധാരണയായി രോഗലക്ഷണ നിയന്ത്രണത്തിലും രക്തകോശങ്ങളുടെ ഉത്പാദനം നിയന്ത്രിക്കുന്നതിലും കേന്ദ്രീകരിക്കുന്നു.
അവലംബം പുറം കണ്ണികൾ MeSH Myeloproliferative+Disorders MPN Info via Cancer.gov
ഫലകം:Myeloid malignancy
മലയാളചലച്ചിത്രം ഇംഗ്ലീഷ് വിലാസം https://ml.wikipedia.org/wiki/Cinema_of_Kerala
പ്രധാനമായും മലയാളഭാഷയിലുള്ള ചലച്ചിത്രങ്ങളെയാണ് മലയാളചലച്ചിത്രം എന്നതുകൊണ്ട് ഉദ്ദേശിക്കുന്നത്.
എങ്കിലും സംഭാഷണമില്ലാതെ ആദ്യകാലങ്ങളിൽ കേരളത്തിൽ നിർമ്മിച്ചിട്ടുള്ള ചലച്ചിത്രങ്ങളെയും മലയാളചലച്ചിത്രം എന്ന വിഭാഗത്തിൽ ഉൾക്കൊള്ളിച്ചിരിക്കുന്നു.
മികച്ച ഉള്ളടക്കം നിറഞ്ഞ കഥകളുടെ അവതരണത്തിലും,
സ്വഭാവിക അഭിനയത്തിലൂടെയും, ഛായാഗ്രഹണം എന്നിവ കൊണ്ട് വളരെയധികം  ശ്രദ്ധിക്കപ്പെട്ട ഒരു സിനിമ വ്യവസായം കൂടിയാണ് മലയാളം ഫിലിം ഇൻഡസ്ട്രി.
ചരിത്രം ആദ്യകാല ചലച്ചിത്രപ്രവർത്തനങ്ങൾ
1895 ഡിസംബർ 28-നാണ് ലൂമിയർ സഹോദരന്മാർ പാരീസിലെ ഒരു കഫേയിൽ ലോകത്തിലെ ആദ്യത്തെ ചലച്ചിത്രപ്രൊജക്ഷൻ പ്രദർശനം നടത്തിയത്.
ആറു മാസങ്ങൾക്കു ശേഷം, 1896 ജൂലൈ ഏഴിന് പ്രദർശനം ഇന്ത്യയിൽ  ആരംഭിച്ചു.
ലൂമിയർ സഹോദരന്മാരുടെ സഹായിയായിരുന്ന മാരിയസ് സെസ്റ്റിയറായിരുന്നു ഇന്ത്യയിലെ പ്രദർശനത്തിനു പിന്നിൽ.
ബോംബെയിലെ എസ്പ്ലനേഡ് മാൻഷനിലുള്ള വാട്സൺ ഹോട്ടലിലായിരുന്നു ആദ്യ പ്രദർശനം.
ഒരു മണിക്കൂറിൽ താഴെ പ്രദർശനസമയം കൊണ്ട് ആറു ഹ്രസ്വചിത്രങ്ങളാണു പ്രദർശിപ്പിച്ചത്.
ഒരു ഫ്രഞ്ചുകാരനിൽ നിന്നു വാങ്ങിയ ബയോസ്കോപ്പും ഫിലിമും ഉപയോഗിച്ചായിരുന്നു പ്രദർശനം.
1907-ൽ ഈ ബയോസ്കോപ് കാട്ടൂക്കാരൻ വാറുണ്ണി ജോസഫ് (കെ.ഡബ്ല്യു. ജോസഫ്) സ്വന്തമാക്കി.
ആ വർഷത്തെ തൃശ്ശൂർ പൂരത്തിന് അദ്ദേഹം ചിത്രപ്രദർശനം നടത്തി.
കേരളത്തിലെ പ്രദർശനവിജയത്തെ തുടർന്ന് ദക്ഷിണേന്ത്യയൊട്ടാകെ ജോസഫ് ബയോസ്കോപ് പ്രദർശനങ്ങൾ നടത്തി.
അദ്ദേഹമാണ് കേരളത്തിലെ ചലച്ചിത്രപ്രദർശനവ്യവസായത്തിന്റെ പിതാവായി അറിയപ്പെടുന്നത്.
റോയൽ എക്‌സിബിറ്റേഴ്‌സ് എന്ന കേരളത്തിലെ ആദ്യ പ്രദർശനക്കമ്പനി സ്ഥാപിച്ചതും അദ്ദേഹമാണ്.
ഈ കമ്പനിയുടെ കീഴിലാണ് പിന്നീട് ആദ്യകാല തിയേറ്ററുകളായ തൃശ്ശൂർ ജോസ്, കോഴിക്കോട് ഡേവിസൺ എന്നിവ സ്ഥാപിക്കപ്പെട്ടത്.
ആദ്യ ഇന്ത്യൻ ചലച്ചിത്രമായ രാജാ ഹരിശ്ചന്ദ്ര 1913 മേയ് 3-നാണ് പ്രദർശനത്തിനെത്തിയത്.
ഇതിനും 12 വർഷങ്ങൾക്കു ശേഷം, 1925-ലാണ് കേരളത്തിൽ ആദ്യ തിയേറ്റർ വന്നത്—കോഴിക്കോട് ക്രൗൺ.
നിശ്ശബ്ദചിത്രങ്ങൾ
1927 സെപ്റ്റംബറിൽ ലോകത്തിലെ ആദ്യ ശബ്ദചലച്ചിത്രം ദ ജാസ് സിങ്ങർ പ്രദർശനത്തിനെത്തി.
ഇതിനും ഒരു വർഷത്തിനു ശേഷം 1928 നവംബർ 7-നാണ് മലയാളത്തിലെ ആദ്യ (നിശ്ശബ്ദ) ചിത്രമായ വിഗതകുമാരൻ പുറത്തിറങ്ങിയത്.
അഗസ്തീശ്വരത്ത് ജനിച്ച ജോസഫ് ചെല്ലയ്യ ഡാനിയേൽ എന്ന ജെ.സി. ഡാനിയേൽ എന്ന വ്യവസായ പ്രമുഖനായിരുന്നു വിഗതകുമാരൻറെ സംവിധായകനും നിർമ്മാതാവും.
നാലു ലക്ഷത്തോളം രൂപ ചെലവിട്ട് ഈ സ്റ്റുഡിയോയിൽ വച്ചാണ് വിഗതകുമാരൻ പൂർത്തിയാക്കിയത്.
ചിത്രീകരണം പൂർണമായും കേരളത്തിലായിരുന്നു.
തിരുവന്തപുരത്ത് പി.എസ്.സി. ഓഫീസിനു സമീപം അഭിഭാഷകനായ നാഗപ്പൻനായരുടെ വസതിയായിരുന്ന ശാരദവിലാസത്തിലാണ് സ്റ്റുഡിയോ ഒരുക്കിയത്.
നായികയായിരുന്ന റോസിയ്ക്ക് പിന്നീട് സമൂഹത്തിൽ നിന്നു പല മോശം അനുഭവങ്ങൾ നേരിടേണ്ടി വന്നു.
തിരുവന്തപുരത്ത് ദി കാപിറ്റോൾ തിയേറ്ററിലെ ചിത്രത്തിന്റെ ആദ്യ പ്രദർശനം പ്രശസ്ത അഭിഭാഷകനായ മള്ളൂർ ഗോവിന്ദപ്പിള്ളയാണ് ഉദ്ഘാടനം ചെയ്തത്.
രണ്ടാഴ്ച്ചയ്ക്കുശേഷം കൊല്ലം , ആലപ്പുഴ , തൃശ്ശൂർ, തലശ്ശേരി , നാഗർകോവിൽ തുടങ്ങിയ സ്ഥലങ്ങളിലും ചിത്രം പ്രദർശിപ്പിക്കപ്പെട്ടു.
ഇത്രയധികം പ്രദർശനങ്ങൾ ഉണ്ടായിട്ടും ചിത്രത്തിന് മുടക്കുമുതൽ തിരിച്ചുപിടിക്കാനായില്ല.
ഈ പരാജയത്തോടുകൂടി ഡാനിയേലിന് തന്റെ സ്റ്റുഡിയോ അടച്ചുപൂട്ടേണ്ടിവന്നു.
ആദ്യ മലയാളചിത്രത്തിൻറെ അമരക്കാരൻ എന്ന നിലയ്ക്ക് ഡാനിയേലിനെയാണ് മലയാളസിനിമയുടെ പിതാവ് എന്ന് വിളിക്കുന്നത്.
മലയാള സിനിമയിലെ പരമോന്നത ബഹുമതി നൽകുന്നത്  ജെ.സി ഡാനിയേലിൻറെ പേരിലാണു.
ജെ. സി. ഡാനിയേലിൻറെ ജീവിതകഥയെ അടിസ്ഥാനമാക്കി 2013ൽ സംവിധായകൻ കമൽ സെല്ലുലോയിഡ് എന്ന പേരിൽ ഒരു സിനിമ ചെയ്തിട്ടുണ്ട്.
ജെ.സി. ഡാനിയേലിൻറെ ബന്ധു കൂടിയായ ആർ. സുന്ദർരാജാണ് ചിത്രം നിർമ്മിച്ചത്.
കാപിറ്റോൾ തിയേറ്ററിൽ തന്നെയാണ് ഈ ചിത്രവും റിലീസ് ചെയ്തത് .
നോവലിൻറെ പകർപ്പവകാശം സംബന്ധിച്ച പരാതിയെത്തുടർന്ന് അഞ്ചു ദിവസത്തെ പ്രദർശനത്തിനു ശേഷം ചിത്രത്തിൻറെ പ്രിൻറ്  പ്രസാധകർക്കു വിട്ടുകൊടുക്കേണ്ടിവന്നു.
പൂനയിലെ നാഷണൽ ഫിലിം ആർക്കൈവ്സിൽ ഈ  പ്രിൻറ് സൂക്ഷിച്ചിട്ടുണ്ട്.
ആദ്യകാല ശബ്ദചിത്രങ്ങൾ ബാലനിലെ ഒരു രംഗം
1936-ൽ ടി.ആർ. സുന്ദരം സ്ഥാപിച്ച സേലം മോഡേൺ തിയേറ്റർസുകാരാൽ തയ്യാർ ചെയ്യപ്പെട്ട ബാലൻ ആണ് മലയാളത്തിലെ ആദ്യ ശബ്ദചിത്രം.
നാഗർകോവിൽ സ്വദേശിയും അർദ്ധ മലയാളിയുമായിരുന്ന എ.സുന്ദരം പിള്ള 1929-ൽ എഴുതിയ വിധിയും മിസ്സിസ്സ് നായരും എന്ന കഥയെ അടിസ്ഥാനമാക്കി ചിത്രം സംവിധാനം ചെയ്തത് പാഴ്സി വംശജനായ ഷെവാക്രാം തെച്കാന്ത് എന്ന എസ്.നെട്ടാണിയാണ്.
മുതുകുളം രാഘവൻ പിള്ള തിരക്കഥയും സംഭാഷണവും ഗാനങ്ങളും എഴുതി.
1937 ആഗസ്റ്റ് 17-ന് നിർമ്മാണം തുടങ്ങിയ ചിത്രം 1938 ജനുവരി 10-ന് തിയേറ്ററുകളിലെത്തി.
കുഞ്ഞമ്മു എന്ന നടിയായിരുന്നു ആദ്യനായികയായി അഭിനയിക്കേണ്ടിയിരുന്നത്.
കോട്ടക്കൽ നാടകസമിതി അംഗമായ കെ. കുഞ്ചു നായർ (കെ.കെ. അരൂർ), എം.കെ. കമലം എന്നിവർ നായികാ-നായകന്മാരായി വേഷമിട്ടു.
ബാലനുവേണ്ടി ആദ്യം റെക്കൊർഡു ചെയ്ത ശബ്ദം മറ്റൊരു മുഖ്യ കഥാപാത്രത്തെ അവതരിപ്പിച്ച ആലപ്പി വിൻസന്റിന്റേതാണ്.
"ഹലോ മിസ്റ്റർ!"
എന്നായിരുന്നു ഡയലോഗ്.
മദ്രാസിലെ ശ്യാമള പിക്ചേഴ്സ് വിതരണം ചെയ്ത ബാലൻ നല്ല സാമ്പത്തികവിജയം നേടി.
ഹിന്ദി - തമിഴ് ഗാനങ്ങളുടെ ഈണങ്ങൾ ആധാരമാക്കി മുതുകുളം രാഘവൻ പിള്ള എഴുതി, മദിരാശിയിൽ നിന്നു വന്ന വയലിസ്റ്റ് ഗോപാലനായിഡുവും ബാലനിലെ പ്രധാന നടനും ഗായകനുമായ  കെ.കെ. അരൂർ, ഹാർമോണിസ്റ്റ് ഇബ്രാഹിം എന്നിവർ പഠിപ്പിച്ച 23 ഗാനങ്ങൾ ബാലനിലുണ്ടായിരുന്നു.
ബാലന്റെ വിജയത്തോടെ തമിഴരായ ചിലർ മലയാളചലച്ചിത്രനിർമ്മാണത്തിനിറങ്ങി.
അപ്പൻ തമ്പുരാന്റെ ഭൂതരായർ ചലച്ചിത്രമാക്കാനുള്ള ശ്രമം പരാജയപ്പെട്ടു.
എസ്.നെട്ടാണി തന്നെ സംവിധാനം ചെയ്യാനിരുന്ന ചിത്രം നീണ്ട ഒമ്പതു മാസക്കാലത്തെ റിഹേഴ്സലിനു ശേഷം ചിത്രീകരണം അവസാനിപ്പിക്കുകയായിരുന്നു.
1940 മാർച്ചിൽ എസ്.നെട്ടാണിയുടെ തന്നെ സംവിധാനത്തിൽ ജ്ഞാനാംബിക എന്ന നാലാമത്തെ മലയാളചിത്രം പുറത്തിറങ്ങി.
സി. മാധവൻ പിള്ളയുടെ നോവലിനെ അടിസ്ഥാനമാക്കി അണ്ണാമലൈ ചെട്ടിയാരാണ് ചിത്രം നിർമ്മിച്ചത്.
മലയാളത്തിൽ ആദ്യമായി ഒരു പുരാണകഥ സിനിമയായത് 1941-ൽ പുറത്തിറങ്ങിയ പ്രഹ്ലാദയിലൂടെയാണ്.
മദ്രാസിലെ യുണൈറ്റഡ് ആർട്ടിസ്റ്റ് കോർപ്പറേഷൻ നിർമ്മിച്ച ചിത്രം സംവിധാനം ചെയ്തത് കെ.സുബ്രമണ്യമാണ്.
പ്രഹ്ലാദയ്ക്കു ശേഷം ഏഴു വർഷക്കാലം മലയാളത്തിൽ ചിത്രങ്ങളൊന്നും പുറത്തിറങ്ങിയില്ല.
എങ്കിലും, മലയാള സിനിമയുടെ പില്ക്കാല വളർച്ചയിൽ സ്വാധീനം ചെലുത്തിയ നിരവധി പ്രദർശന-വിതരണ കമ്പനികൾ സ്ഥാപിക്കപ്പെട്ടത് ഈ കാലയളവിലാണ്.
1947-ൽ കുഞ്ചാക്കോയുടെ നേതൃത്വത്തിൽ ആലപ്പുഴയിൽ ഉദയാ സ്റ്റുഡിയോ സ്ഥാപിക്കപ്പെട്ടതും ഈ കാലയളവിലെ പ്രധാന നേട്ടമാണ്.
മലയാളചലച്ചിത്ര നിർമ്മാണം മദ്രാസിൽ നിന്ന് കേരളത്തിലേക്ക് പറിച്ചുനടാൻ കാരണമായത് ഉദയാ സ്റ്റുഡിയോയും 1952-ൽ പി.സുബ്രമണ്യം നേമത്തു സ്ഥാപിച്ച മെരിലാന്റ് സ്റ്റുഡിയോയുമാണ്.
മലയാളത്തിലെ ആറാമത്തെ ചിത്രം പുറത്തിറങ്ങിയത് 1948-ലാണ്.
പ്രമുഖ നാടകനടനായിരുന്ന പി.ജെ. ചെറിയാൺ കേരള ടാക്കീസിന്റെ ബാനറിൽ നിർമ്മിച്ച നിർമ്മലയായിരുന്നു ആ ചിത്രം.
മലയാളിയായ പി.വി. കൃഷ്ണയ്യരായിരുന്നു നിർമ്മല സംവിധാനം ചെയ്തത്.
മലയാളത്തിൽ പിന്നണിഗാനാലാപനസമ്പ്രദായം ആരംഭിച്ചത് ഈ ചിത്രത്തിലൂടെയാണ്.
നടീനടന്മാർ തന്നെ പാടിയഭിനയിക്കുന്ന രീതിയായിരുന്നു പ്രഹ്ലാദ വരെ നിലനിന്നിരുന്നത്.
ഉദയാ സ്റ്റുഡിയോയിൽ നിർമ്മിച്ച ആദ്യ ചലച്ചിത്രമാണ് വെള്ളിനക്ഷത്രം (1949).
ജർമ്മൻകാരനായ ഫെലിക്സ്.
ജെ.ബെയിസായിരുന്നു സംവിധായകൻ.
ബാലനു ശേഷം വന്ന ഈ ചിത്രങ്ങളിലൊന്നിനും ശരാശരി പ്രദർശനവിജയം പോലും നേടാനായില്ല.
1950-കൾ
1950-ൽ ആറു മലയാളചിത്രങ്ങൾ പുറത്തുവന്നു.
നല്ലതങ്ക , സ്ത്രീ, ശശിധരൻ , പ്രസന്ന , ചന്ദ്രിക , ചേച്ചി എന്നീ ചിത്രങ്ങളിൽ ഉദയായുടെ നല്ലതങ്ക പ്രദർശനവിജയം നേടിയപ്പോൾ മറ്റുചിത്രങ്ങളൊന്നും ശ്രദ്ധിക്കപ്പെട്ടില്ല.
സ്ത്രീ എന്ന ചിത്രത്തിലൂടെ തിക്കുറിശ്ശി സുകുമാരൻ നായർ രംഗത്തെത്തിയതാണ് ഈ വർഷത്തെ പ്രധാന സംഭവം.
350-ഓളം ചിത്രങ്ങളിൽ അഭിനയിച്ച അദ്ദേഹമാണ് മലയാളത്തിലെ ആദ്യ സൂപ്പർതാരമായി എന്നറിയപ്പെടുന്നത്.
1951-ൽ മലയാളസിനിമയിലെ ആദ്യ സൂപ്പർഹിറ്റ് ജീവിതനൗക യുൾപ്പെടെ ആറു ചിത്രങ്ങൾ പുറത്തുവന്നു.
കെ.വി. കോശിയും കുഞ്ചാക്കോയും ഉദയാ സ്റ്റുഡിയോ കേന്ദ്രമാക്കി ആരംഭിച്ച കെ ആൻഡ് കെ കമ്പയിൻസിന്റെ ബാന്നറിൽ നിർമ്മിച്ച ജീവിതനൗക കെ.വെമ്പുവാണ് സംവിധാനം ചെയ്തത്.
ഒരു തിയേറ്ററിൽ 284 ദിവസം തുടർച്ചയായി പ്രദർശിപ്പിച്ച ഈ ചിത്രത്തിന്റെ റെക്കോർഡു തിരുത്താൻ ഇന്നും വിരലിലെണ്ണാവുന്ന ചിത്രങ്ങൾക്കേ സാധിച്ചിട്ടുള്ളൂ.
കേരളകേസരി , രക്തബന്ധം , പ്രസന്ന , വനമാല , യാചകൻ എന്നിവയായിരുന്നു മറ്റു ചിത്രങ്ങൾ.
മലയാളസിനിമയെ പതിറ്റാണ്ടുകൾ അടക്കിവാണ പ്രേം നസീറിന്റെ അരങ്ങേറ്റം കണ്ട വർഷമാണ് 1952.
എസ്.കെ. ചാരിയുടെ മരുമകൾ ആയിരുന്നു അദ്ദേഹത്തിന്റെ ആദ്യ ചിത്രം.
ആ വർഷം തന്നെയിറങ്ങിയ മോഹൻ റാവുവിന്റെ വിശപ്പിന്റെ വിളി യിലൂടെ നസീർ തന്റെ താരപദവി ഉറപ്പിച്ചു.
പിൽക്കാലത്തെ പ്രശസ്തനായ സത്യന്റെ ആദ്യചിത്രമായ ആത്മസഖി യും 1952-ൽ പുറത്തിറങ്ങി.
1952-ൽ 11 ചിത്രങ്ങൾ റിലീസ് ചെയ്തതിൽ വിശപ്പിന്റെ വിളി , അമ്മ എന്നീ ചിത്രങ്ങൾ മാത്രമാണ് പ്രദർശനവിജയം നേടിയത്.
1953-ൽ പുറത്തിറങ്ങിയ 7 ചിത്രങ്ങളിൽ തിരമാല , ശരിയോ തെറ്റോ എന്നീ ചിത്രങ്ങൾ ശ്രദ്ധിക്കപ്പെട്ടു.
ശരിയോ തെറ്റോ എന്ന ചിത്രത്തിന്റെ രചന, സംവിധാനം, ഗാനരചന, അഭിനയം, നിർമ്മാണം എന്നിവയെല്ലാം നിർവ്വഹിച്ചത് തിക്കുറിശ്ശി സുകുമാരൻ നായരാണ് .
ലോകത്തിൽ തന്നെ ആദ്യമായായിരുന്നു ഒരാൾ ഇങ്ങനെ എല്ല മേഖലകളിലും പ്രവർത്തിച്ച് ഒരു ചിത്രം പുറത്തിറങ്ങുന്നത് .
നിത്യഹരിത നായകൻ എന്നറിയപ്പെടുന്ന പ്രേം നസീർ
മലയാളസിനിമയിലെ നാഴികക്കല്ലായ നീലക്കുയിൽ പുറത്തിറങ്ങിയത് 1954-ലാണ്.
ടി.കെ. പരീക്കുട്ടി സാഹിബ് നിർമ്മിച്ച ചിത്രം സംവിധാനം ചെയ്തത് പി. ഭാസ്കരനും രാമു കാര്യാട്ടും ചേർന്നാണ്.
തിരക്കഥ, ഛായാഗ്രഹണം, ഗാനങ്ങൾ, കലാസംവിധാനം തുടങ്ങി മലയാളസിനിമയുടെ എല്ലാ മേഖലകളിലും ഒരു മാറ്റത്തിന് തുടക്കമിട്ട ചിത്രമായിരുന്നു നീലക്കുയിൽ.
ആദ്യമായി ദേശീയപുരസ്ക്കാരം നേടിയ മലയാളചിത്രമെന്ന ബഹുമതിയും നീലക്കുയിലിനു സ്വന്തം.
മികച്ച മലയാളചലച്ചിത്രത്തിനുള്ള രാഷ്ട്രപതിയുടെ വെള്ളിമെഡലാണ് ചിത്രം നേടിയത്.
ഇന്ത്യയിലെ ആദ്യത്തെ നിയോറിയലിസ്റ്റിക് ചിത്രം മലയാളത്തിലാണ്—
1955-ൽ പുറത്തുവന്ന ന്യൂസ്പേപ്പർ ബോയ് .
ഒരു സംഘം കോളേജുവിദ്യാർത്ഥികൾ ചേർന്നു രൂപം നൽകിയ ആദർശ് കലാമന്ദിർ നിർമ്മിച്ച ചിത്രം സംവിധാനം ചെയ്തത് അവരിൽതന്നെയൊരാളായ പി. രാമദാസാണ് .
സാമ്പത്തികമായി പരാജയപ്പെട്ടെങ്കിലും മലയാളസിനിമയിൽ വളരെയധികം പേരെടുക്കാൻ ഈ ചിത്രത്തിനു കഴിഞ്ഞു.
ന്യൂസ്പേപ്പർ ബോയോടു കൂടി സീരിയസ് വിഷയങ്ങൾ കൈകാര്യം ചെയ്യുന്ന നിരവധി ചിത്രങ്ങൾ നിർമ്മിക്കപ്പെട്ടു.
പ്രമുഖ സാഹിത്യകാരന്മാരുടെ പല കൃതികളും ഈ കാലയളവിൽ ചലച്ചിത്രങ്ങളായി ആവിഷ്ക്കരിക്കപ്പെട്ടു.
സ്നേഹസീമ , നായരു പിടിച്ച പുലിവാല് , രാരിച്ചൻ എന്ന പൗരൻ , പാടാത്ത പൈങ്കിളി , രണ്ടിടങ്ങഴി , ഉമ്മാച്ചു , ഭാർഗ്ഗവീനിലയം , ചതുരംഗം എന്നീ ചിത്രങ്ങൾ ദേശീയതലത്തിൽ വരെ ശ്രദ്ധിക്കപ്പെട്ടു.
1960-കൾ ചെമ്മീന്റെ പോസ്റ്റർ.
ദക്ഷിണേന്ത്യയിലെ ആദ്യ ശ്രദ്ധേയചിത്രമായി ചെമ്മീൻ വിലയിരുത്തപ്പെടുന്നു
സാഹിത്യകൃതികളുടെ ചലച്ചിത്രാവിഷ്കാരങ്ങൾ തന്നെയാണ് 1960-കളിലെയും ശ്രദ്ധേയ ചിത്രങ്ങൾ.
മൂലകൃതിയുടെ രചയിതാക്കൾ തന്നെ പലതിനും തിരക്കഥ ഒരുക്കിയതും ചിത്രങ്ങളുടെ നിലവാരത്തെ കാര്യമായി വർദ്ധിപ്പിച്ചു.
മികച്ച സാങ്കേതികത്തികവൊന്നും അവകാശപ്പെടാനില്ലെങ്കിലും മലയാളത്തിലെ ആദ്യ കളർ ചിത്രമായ കണ്ടം ബെച്ച കോട്ട് 1961-ൽ പുറത്തിറങ്ങി.
ബാലന്റെ നിർമ്മാതാവയ ടി.ആർ. സുന്ദരം തന്നെയാണ് ഈ ചിത്രത്തിന്റെ നിർമ്മാണവും സംവിധാനവും നിർവ്വഹിച്ചത്.
1961-ൽ തന്നെ കളർ ചിത്രനിർമ്മാണം കേരളത്തിൽ വികസിച്ചെങ്കിലും 1976-ഓടു കൂടിയാണ് ബ്ലാക്ക്-ആൻഡ്-വൈറ്റ് ചിത്രങ്ങൾ അപ്രത്യക്ഷമായത്.
അതുവരെ ഏകദേശം തുല്യമായി കളർ-ബ്ലാക്ക്-ആൻഡ്-വൈറ്റ് ചിത്രങ്ങൾ പുറത്തിറങ്ങിക്കൊണ്ടിരുന്നു.
മലയാളസിനിമാ ചരിത്രത്തിൽ നാഴികക്കല്ലുകളായ നിരവധി ചിത്രങ്ങൾ അറുപതുകളിൽ പുറത്തിറങ്ങി.
ഭാർഗവീനിലയം (1964), ഓടയിൽ നിന്ന് , ചെമ്മീൻ , മുറപ്പെണ്ണ് (1965), ഇരുട്ടിന്റെ ആത്മാവ് (1967) എന്നീ ചിത്രങ്ങൾ ഇതിൽ എടുത്തു പറയേണ്ടവയാണ്.
1965-ലെ ഏറ്റവും നല്ല സിനിമയ്കുള്ള ഇന്ത്യൻ പ്രസിഡന്റിന്റെ സുവർണ്ണ ചക്രം ചെമ്മീൻ നേടി.
ഒരു ദക്ഷിണേന്ത്യൻ സിനിമയ്ക്ക് ആദ്യമായി ഈ അംഗീകാരം ലഭിക്കുന്നതും ഇതിലൂടെയാ‍ണ്.
ഈ ചലച്ചിത്രം ഇന്റർനാഷണൽ തലത്തിൽ പ്രദർശിപ്പിക്കപ്പെട്ട ആദ്യ മലയാളചിത്രവുമാണ്.
കാൻ ചലച്ചിത്രമേളയിൽ മികച്ച ഛായാഗ്രാഹകനുള്ള പുരസ്കാരവും ഷിക്കാഗോ ചലച്ചിത്രമേളയിൽ മെരിറ്റ് സർട്ടിഫിക്കറ്റും ചിത്രം നേടി.
സ്വാതന്ത്ര്യാനന്തര ഇന്ത്യയിലെ സാമൂഹിക പ്രശ്നങ്ങൾ ചർച്ച ചെയ്ത ചിത്രങ്ങളായിരുന്നു 60-കളിൽ കൂടുതലായും നിർമ്മിക്കപ്പെട്ടത്.
സംഗീതത്തിനും ഈ കാലഘട്ടത്തിലെ ചിത്രങ്ങളിൽ വലിയ പ്രാധാന്യം ലഭിച്ചിരുന്നു.
കെ.എസ്. സേതുമാധവൻ , രാമു കാര്യാട്ട് , കുഞ്ചാക്കോ , പി. സുബ്രഹ്മണ്യം എന്നിവരായിരുന്നു ഇക്കാലത്തെ ചില പ്രധാന സംവിധായകർ.